มีตุ่มบวมแดงใกล้ช่องปัสสาวะ เมื่อคืนรู้สึกเจ็บมากและเจ็บมากตอนปัสสาวะ เป็นตุ่มอะไร ทำอย่างไรจึงจะหายคะมีเพศสัมพันธ์ล่าสุดเมื่อสองสัปดาห์ก่อน
สวัสดีค่ะ อาการตุ่มแดงใกล้ช่องปัสสาวะอาจเกิดจาก1.เริมที่อวัยวะเพศ2.การติดเชื้อแบคทีเรีย3.หูดเช่นหูดหงอนไก่ หูดข้าวสุก4 ต่อมบาร์โธลินมีการอักเสบหรือติดเชื้อ5 ผื่นผิวหนังอักเสบการดูตัวเองเบื้องต้น ไม่แกะหรือเกาตุ่มที่อวัยวะเพศ รักษาความสะอาดของอวัยวะเพศทั่วไป ใช้น้ำเปล่าสะอาดล้าง ไม่เอาสบู่ถู ตอนนี้ยังไม่แนะนำให้เอายาอะไรไปทา เพราะยังไม่ทราบการวินิจฉัย และไม่ให้อวัยวะเพศเกิดความอับชื้นการแยกโรคต้องอาศัยการเห็นรอยโรคจริงร่วมด้วย จึงแนะนำไปพบแพทย์ผิวหนังหรือสูตินรีแพทย์ใกล้บ้าน ถ้ามีตุ่มเป็นตุ่มน้ำใสแตกออกแล้วเจ็บที่อวัยวะเพศอาจจะคล้ายกับเริมมากที่สุด ถ้าตุ่มเจ็บมาก มีลักษณะเหมือนมีหนอง แดง และร้อนร่วมด้วย มีไข้ ซึ่งเป็นอาการของการอักเสบติดเชื้อ ควรรีบไปพบแพทย์เพื่อรับยาฆ่าเชื้อที่ตรงกับโรคค่ะ